ISANDA LAUAS
Tere tulemast saatesse!
Igal mu külalisel on oma tee,
mida mööda ta on leidnud Jeesuse oma elus.
Nüüd kuuleme uut lugu.
Tere tulemast Jaakko Kallela! - Tänan!
Sa tuled Raahest. See on vist Põhja-Pohjanmaa?
On küll jah.
- Seal sa ka sündisid? Jah.
Väikeses maamajakeses.
- Millises majas sa sündisid?
Ruumi oli seal ehk 30-40 m2. Meid oli 6 last ja 2 vanemat.
- Peale voodite enam vaba ruumi polnud?
Ei olnud.
Millises peres sa kasvasid?
Ema oli usklik.
Sellest sain alles hiljem aru, kui ema suri.
Ma olin siis 8-aastane.
Isa oli olnud rindel. Ka see jättis oma jäljed pereellu.
- Isa polnud usklik ja ema suri, kui sa veel nii noor olid.
- Kuidas need asjaolud su elu mõjutasid?
- Mäletan, et just sel ajal kutsus Jumal sind esimest korda.
See oli paar kuud peale ema surma.
Kogesin seda üsna selgelt,
kui parasjagu oma lõhutud kummikut lappisin.
Olin sel hetkel üksi.
Siis palvetasin, nutsin Jumala ees ja küsisin, miks Ta mu ema ära võttis?
8-aastase poisi jaoks oli ema kaotus väga tugev löök.
Oli. Mõtlesin, kuidas edasi minna?
Sa polnud peres kõige noorem. Oli veel nooremaidki.
2 poissi olid minust veel nooremad. Noorim oli 5-aastane.
Mis haigusesse ema suri?
Mürgitusse. Tal oli neerudega probleeme.
Tuli mürgitus ja sellega ta läkski.
Ta ei pääsenud Helsingisse ravile.
Meil oli vaene maamajapidamine ja ravi polnud võimalik.
- Kuidas su elu edasi läks? Sa käisid koolis?
Käisin koolis, kus sain osa koolikiusamisest,
kuna mu ema oli Karjalast pärit.
Sel põhjusel see vist toimuski.
Meid peeti ateistideks, kuigi me seda polnud.
Ja isa polnud ka kommunist.
- See koolikiusamine oli tol ajal üsna tugev.
Koolikiusamine on ka tänapäeval jätkuvalt keskne teema.
Mis seda põhjustab?
Ei tea.
Siin peaksid suuremad inimesed asjasse puutuma,
nii et see asi saaks välja juuritud.
Sest see asi kandub hiljem ka tööellu.
Sa käisid algkoolis, põhikoolis ja siis läksid kutsekooli.
- Jah. 16-aastaselt läksin kutsekooli.
Mis ajendas sind valima ehituse eriala?
9-aastaselt, kui pajakindad puutöö vastu vahetasin,
siis ma teadsin, et see ongi minu ala.
Kogesin, et oskan oma kätega ehitustöid teha.
See on sind kandnud tänaseni. - Jah.
- Sa otsisid tööd ka mujalt kui vaid Raahest?
Jah. Olin ühes rauatehases.
Siis tulime siia lähemale. Elasime Helsingis 6 aastat.
- Su isa ja kogu su pere elas siin?
Ei. Ma läksin lapsena kodust ära.
- Nii noorena? Jah.
Ma olin peaaegu 20-nene.
- Sa olid Helsingis?
Jah. Töötasin Lautasaarel 3 aastat.
Ehitasime korrusmaju, ostukeskust ja ka eramuid ning ridaelamuid.
Siis aga juhtus su elus midagi, mis polnud küll ette planeeritud,
kuid mis juhtis sind su tulevase abikaasa juurde.
See kestis üsna pikalt, kuid täitus lõpuks siiski.
Millega oli tegu?
Me esimene kohtumine leidis aset Kalajoe leetseljakul.
Olin siis 14-15-aastane.
Käisin seal esimest korda koos vennaga.
Olime just ära minemas,
kui keegi oli kellelgi tüdrukul telgi uppi ajanud.
Juhtusime parasjagu sinna ja parandasime ta telgi ära.
Alles hiljm selgus, et hakkasin sama tüdrukuga käima.
Selles olukorras tulid nähtavale ka su käteoskused.
See, et oskasid parandada. - Just.
- Olid natuke aega ka kaitseväeteenistuses.
Jah. Olin 1970.a Küprosel rahuvalve vägedes.
- Kui kaua sa seal olid? 6,5 kuud.
- Kuidas see aeg tundus?
See avardas silmaringi.
Pääsesin nii öelda päriselu sisse.
See oli positiivne.
Sa elasid Lõuna-Soomes, tegid puutööd ja ehitasid.
Ja suhe, mis leetseljakul alguse sai, jätkus.
Jätkus jah.
Olin osa aega Raahes, osa aega siin lõunas, Lohjal.
Töötasin Obnäsis. Siis ma polnud veel Helsingis.
Me kolisime siia, kui abiellusime,
kuigi ma tulin juba veidi varem siia.
Millal sa märkasid, et see pole lihtsalt käimine,
vaid midagi enamat?
Siis, kui ma rahuvalvest ära tulin.
Enne seda kogesin,
et ta on mu jaoks tähtis inimene, kelle Jumal oli mu ellu saatnud.
Kui vaadata teie mõlema usuletulekut, oli su naisel teatud eelkäija roll.
Räägi, kuidas ta Jeesuse leidis ja mis juhtus varsti peale seda?
Naine sai Helsingis olles ühe sõbra kaudu lehe.
Sõber tõi selle talle.
Sõber ütles, et palvetab nii kaua, kuni mu naine saab Jumala omaks.
Et Jeesus tahab teda päästa.
Naine sai maikuus otse tööl olles usklikuks.
Ta töötas sekretärina ühes puhastusfirmas.
Seal samas keset tööd.
Meister ja tööandja olid ära läinud.
Nii ta andiski oma elu Jeesusele.
See sündmus mõjutas ka sind.
Enne seda oli sul teistsugune otsimisaeg.
Milline see oli?
Leerikooli eas kogesin selgelt, kuidas Jumal mind kutsus.
Mul oli huvi vaimulike asjade vastu.
See aga jäi pooleli,
sest polnud sellist inimest, kes oleks mind juhatanud.
Ei leidnud sellist inimest ega ka sattunud sellise otsa.
Peatuksin siin, sest on tähtis, kui inimene käib pikalt leerikoolis
ja täiskasvanuna need asjad sootuks unustab.
Siin oleks olnud vaja kedagi sellist, kes oleks seda asja jätkanud.
Just nimelt!
Polnud sellist inimest.
Mina ei leidnud ja minu ellu ei tulnud ka sellist.
See peaks olema planeeritud asi. - Just.
Kord läks su naine palvekoosolekule.
Ka sina olid varem kuulnud, et ka sina pead kord otsuse tegema.
Jah. Olime just ehitanud oma maja ja olin tegemas seal õues tööd.
3 päeva enne seda kuulsin häält, mis oli väga selge mu sees.
24. päev oli mul päästepäev.
Panin aias hernekeppe üles ja naine läks palvekoosolekule.
Naine ütles koguduse pastorile:
"Jaska on nüüd valmis. Lähme meie koju."
- Ta tuli koos pastoriga? Jah. Koos pastori ja ühe sõbraga.
- Mis edasi juhtus?
Valasin seal elutoas veel oma viimased pinged välja
ja ütlesin siis, et mu eest võib palvetada;
et tahan anda kogu oma elu Jeesusele.
- Kuid tol hetkel ei juhtunud veel midagi silmaga nähtavat.
Me palvetasime põlvedel ja kuulutasime mu patud andeks.
Sõbrad lahkusid väikese kohvijoomise järel.
Siis mind tõmmati millessegi nii, et nägin oma peret ülevalt.
See oli vist ilmutus.
Vaatasin ja nägin, et seal oli mu naine ja me 2 poega.
Siis öeldi selgelt, et mu nimi on kirjutatud eluraamatusse.
Seejärel anti mulle ülesanne.
- Mis ülesanne see oli?
Viia edasi evangeeliumi sõnumit.
See on huvitav, et see ülesanne sulle kohe anti.
Sest tulles usule, kogesidki kindlasti ka kohe uussündi?
Aamen!
Kui inimene sünnib uuesti,
siis ta nimi kirjutataksegi eluraamatusse
ja loodetakse, et sinna see jääkski.
Ma ei osanud seda Piiblist lugeda ega olnud seda kuskilt lugenud.
Aga see tuli, kui öeldi, et mu nimi on eluraamatus.
Kui palju sa enne seda olid Piiblit lugenud?
Ma natuke ikka salaja lugesin ja palvetasin.
Vahel oli me peres ka alkoholil oma osa.
Õnneks see küll tööd ei röövinud,
kuid see oli alkoholi tarvitamine
mitmete probleemide ja valude eest põgenemiseks.
Kuna sa kaotasid nii noorelt ema, siis ka see võis jätta haavad,
nii et see mõjutas ja su olemine oli õnnetu.
Kindlasti mõjutas.
Kogesin, et ta oli mu jaoks tähtis inimene.
- Oled sa nüüdseks kogenud,
et Jumal on need haavad parandanud?
Olen ja mu iseteadlikkus on muutunud paremaks.
Kogen, et olen Jumala jaoks armas ja tähtis.
Kuna tegutsesid ehituse alal, puutusid ka kokku paljude inimestega.
Nad ehk märkasid, et sa ei võta enam napsu;
et oled nüüd teine inimene.
Jah. Alguses oli see mulle väljakutse. Mul polnud jõudu sellest rääkida.
Aga mõne aja pärast täitis Jumal mind Püha Vaimuga.
Siis kogesin, et mulle anti ka jõud rääkida sellest, keda ma nüüd järgin.
See on huvitav, et Jumal varustab selleks tööks,
mida Ta tahab, et me teeks ja Ta andis sulle julguse vaimu.
Nii oli. Johannese 1:12 ütleb:
"Kõigile, kes Tema vastu võtsid, andis Ta väe saada Jumala lasteks."
Me ei pea jääma lootma oma väe peale.
Me saame käia Jumala väes.
Sa oled oma igapäevatöö kõrval teinud ka Jumalariigi tööd.
Kus kandis sa oled liikunud?
Kui Venemaa sai vabaks, leidsime sealt sõpruskoguduse.
Käisime seal paarkümmend aastat. See oli Hatsina baptistikogudus.
Viisime sinna igasugust abi - riideid, toitu, majanduslikku abi.
Materjale ka koguduse ehituseks.
Käies neis linnades ja külades,
siis milline oli sealne vaimulik olukord enne ja milline on see nüüd?
Nad kogesid, et seal on alanud uus aeg.
Nad olid vaimulikule asjale väga avatud.
Me palvetasime ja juhatasime inimesi taevateele.
Neil oli tõeline janu, aga nad olid inimestena kartlikud.
Nende sisemusse oli jäänud üks kartuse pitsat.
Kui vaadata ajalugu, siis see oligi ju enne hirmuühiskond.
Nii see oli.
Olen teinud abistamistööd ka Eestis.
Oleme käinud seal koos Jussi Latvalaga.
Narva piirkonnas on elatustase küllaltki madal.
Jah. 1990-2000. a,
kui see piirkond polnud veel korralikult jalgu alla saanud,
oli töötuse tase 60%.
Kõigest oli puudus.
Nii oli väga tähtis, et abiorganisatsioonid aitaksid seal.
Ja mõlemas paigas, kus sa käisid,
võtsid inimesed Jeesuse oma ellu vastu.
Jah. Sellest me rõõmutsesime.
- Ja te nägite seda muutust? Just.
Ainult Jumal üksi võib inimest muuta.
Me võime inimest "lappida", aga Jumal suudab teha täieliku töö.
Tema Püha Vaim võib seda tugevdada.
Su ümber on toimunud mitmesuguseid imesid,
aga ka su naise tervise osas toimus üks ime.
Jah. 1997. a. suvel avastati mu naisel pärgarteri haigus.
Oli soe suvi ja südamehädad hakkasid vaevama.
Ta ei jaksanud enam kõndida
ning 5.09. tehti talle uuring, millega avastatigi haigus.
21.11. oli ta minemas haiglasse operatsioonile.
22.11. tõdes arst peale uuringuid, et polegi vaja opereerida.
Noore tüdruku sooned olid paigas,
kuna Jumal ise oli teda eeldavasti eelneval ööl opereerinud.
Arst pidi tõdema,
et mingi muutus oli toimunud arstidest sõltumata.
Just. Anneli oli ka sellest arstidele mõista andnud.
Arstid olid tõesti hämmingus,
öeldes, et nädal aega on vaja süüa südamerohte
ja võõrutustunnuste lõppedes pole neid enam vaja võtta.
Seegi oli võõrutustunnuste lõpetamise pärast,
et kohe ei tohtinud lõpetada.
Ei, kohe korraga mitte.
See kõik kinnitas su peres seda, et Jumal on tõeline.
Jah. Ja et Ta on elav Jumal.
Ja et tervenemised on reaalsed ka tänapäeval.
See tõsiasi on isegi kristlikes ringkondades
seatud küsimärgi alla,
et kas Jumal ikka tervendab?
Tervendab kindlasti.
Olen näinud ka oma elus mitmeid tervenemisi.
Rääkisin ka sõbrale oma maja juures.
Ütlesin, et mul pole mingeid ravimeid.
Jumal on mind tervena hoidnud ja seegi on omamoodi suur ime.
Aga Ta on mind tervendanud hingehaavadest.
See oli vist hingevaenlase töö, et su elu 2 korda tõsiselt ohus oli.
Esimene kord oli sikutipüügil, kui püüdsime siiga.
Olin koos oma poja ja sõbraga.
Mis siis juhtus?
Mul oli seljas karusnahkne kaitseülikond,
teistel ujukitega ülikonnad.
Kukkusin vanal laevateel vette, nii et mu all oli 7-8 meetrit vett.
Seal oleks justkui põhi vastas olnud.
Mind pöörati kalda poole ja ma kukkusin umbes 70 cm.
Mul olid taskus telefon ja rahatasku, kuid kumbki neist ei saanud märjaks.
- Ja tegelikult oli seal 7 meetrit sügav?
Jah oli. Sõber läks püügiriistu päästma.
Olime just uued tõukekelgud korda seadnud.
Neid ei tohtinud ometi sinna jätta!
Sõber kukkus samasse auku. Kaelani. Aga tal oli ujuvkaitseülikond.
Mis sa ise arvad, mis sind üleval hoidis?
See põhi oli seal justkui Peetrusel.
Jumal nägi, et Ta oli andnud mulle plaani
ja rääkinud mulle raamatu kirjutamisest.
Ka evangeeliumi levitamisest.
Kogesin, et see oli ju pooleli.
"Olen valmis minema, kui olen siin oma ülesande täitnud.
Sinust kirjutatigi ju raamat? - Jah.
5.11. 2016 oli raamatu esitlus. Tegime seda koos Eero Pokelaga.
Mu naine oli seal kolmanda tegijana.
- Kuidas oli olla selles raamatus kesksel kohal?
See oli väljakutse.
Üks sõber ütles mulle seda ja imestas, kuidas Jaska seda teha saab?
Selle raamatu vahendusel tahan rääkida sellest,
kuidas Jumal andis mulle teema ja ütles ka selle pealkirja.
Sedakaudu tahan anda inimestele edasi seda,
et meil on armastav Jumal, kes kutsub igat ühte oma teele.
On olemas taevas ja põrgu,
aga Jumal kutsub meid taevasse, sest seal on meile kodud loodud.
On näha, et kui sa räägid, avaldab Püha Vaim oma mõju sinus.
Sa muutud selgelt tundlikumaks. - Jah.
See on tore asi.
Teine kord oli millal?
- Paar aastat tagasi, kui olid vist kirikusse minemas.
Olin minemas kiriku palvekoosolekule.
Kirikuõu oli libe. Mõtlesin sõita lähemale, kohe treppi.
Maas oli õhuke lumekiht.
Kukkusin ja lõin oma kukla vastu autot ära.
Lebasin natuke aega maas ja mõtlesin, kas nüüd tuli halvatus?
Kas nüüd valgus veri silmadesse, mis on halvatuse märk?
Siis aga märkasin, et midagi sellist ei juhtunud.
Tõusin tasapisi üles ja läksin palvekoosolekule.
Sul polnud vaja minna kliinikusse?
Ei. Mu tütar on medõde. Helistasin talle.
Ta helistas veel öösel ja naine äratas mu üles,
et kontrollida, ega mingeid kahjustusi ole
ja ega ma liiga sügavalt maga?
- Ja sul polnud isegi peavalu? Ei olnud.
Jumal on sind hoidnud. See on imeline.
See on tõesti imeline.
Jumal on hea. - Just.
Piibelgi ütleb: "Tulge, maitske ja vaadake, et Jumal on hea!"
Ma kogesin seda, et Jumal on tõeliselt hea.
Kas su poeg on ka usklik?
Poisid on teinud usuotsuse ja tütred on värskelt usuotsuse teinud.
Üks tütar elab koos perega Sri Lankal.
Ta tuleb märtsis me peret külastama.
Teine elab Tamperes. Mõlemal on välismaalasest mees.
Poisid pole nii palju usklikud... - Mitte nii nagu isa.
- Mitte veel.
Mitte veel, aga küll ma usaldan selleski asjas Jumalat.
- Rääkisid ka, et su isa polnud usklik,
aga enne ta surma said ta siiski usuteele juhtida.
Ta tuli meile külla ja me jõime kohvi.
Korraga tuli isa mu juurde ja küsis:
"Kas nii suur patune saab tulla Jeesuse juurde?"
Olin olukorra üle hämmingus.
Ma ütlesin: "Võib küll ja Jeesus armastab."
Aga mul polnud asjast õiget arusaamist.
Kogesin, et see asi käib mul üle jõu
ja et isa peaks ju hoopis juhtima poegi õigele teele.
Aga ta sattus mingi ravimi vahetuse tõttu haiglasse.
Ta oli seal jalgade tõttu mõne päeva ja ma käisin teda vaatamas.
Nägin, et ta oli nutnud.
Seal oli 3 meest, nii et ta tahtis minna koridori.
Läksimegi koridori.
Isa ütles, et tal on vaja vetsu minna.
Seal haigla WC-s ta siis ütleski mulle,
et ta tahab saada samale teele nagu minagi.
Seal samas haigla WC-s sain palvetada oma isa eest.
Ta andis oma elu Jumalale ja lahkus me seast naeratus huulil.
Ise ma isa mineku hetke ei näinud.
Aga matustel sa teadsid, et ta jõudis koju.
Jah. Ma nägin seal isa, ema ja paljusid teisi tuttavaid,
kes on taevasse läinud.
Tänapäeval on väga keskseks teemaks,
et kristlased peaksid olema üks.
Rääkisid, et teil Raahe linnas on omavahel hea koostöö.
Jaa, meil on tore ühtsus ja me ootame, mida Taevaisa teeb.
Kui Jumal annab usu, annab Ta ka ärkamise aja.
Me oleme valmis ärkamist vastu võtma.
- Mis siis peaks juhtuma?
Rohkem palvet ja Jumala otsimist.
Usaldada kõik Jumala kätesse, sest vaid Tema saab teha.
Me ise ei suuda tekitada ärkamist.
- See on Tema töö, aga me peame valvama olukorra üle.
Just nimelt. Ja endid puhastama.
Teha oma elu väga puhtaks.
Ja ka armastus.
See jääb meile külge.
Jumal tahab, et armastaksime õigesti Jeesust;
et armuksime Temasse.
Et kogeksime seda, et me oleme Talle tähtsad.
Me saame viia armastuse sõnumit edasi teistele.
- Palju räägitakse esimesest armastusest.
Peaksime jõudma samasse olukorda.
Kogen, et olen Jumala armust sinna uuesti pääsenud.
See on tore asi.
Milliseid väljakutseid sa näed Raahe vaatevinklist
Soome kristlusele?
Näen seda väljakutset,
et oleme alates 1. märtsist astunud uude aega.
Soome on väga alla käinud.
Nüüd on tähtis, et me usklikena tõstaksime pead
ja tooksime evangeeliumi esile.
Jeesus ütles Matteuse evangeeliumis, et me oleme maailma valgus.
Me oleme maa sool.
5. peatükk: "Ei saa jääda märkamatuks linn, mis on mäe otsas."
Kui Jumal kiirgab meisse seda valgust ja armastust,
siis see valgus jääb meisse pidama ja inimesed tunnevad huvi selle vastu.
Seepärast pole meil vaja rääkida hingevaenlase tegudest
ega pimeduse riigi asjadest.
Sest need kaovad automaatselt, kui valgus tuleb.
- Jah.
Ja kui me räägime ainult Kristuse valgusest,
siis need kaovad ära. - Jah.
- Nüüd aga paluksin sul öelda vaatajatele,
mida Jumala Vaim su südamele annab.
Jeesus tahab, et sina, kes sa vaatad seda saadet,
võtaksid seda asja tõsiselt.
Sest Jeesus on see tee. Tema kaudu me pääseme taevasse.
Jeesus on lepitanud meie kõigi patud. Ta on need andeks andnud.
Ta on kandnud ka me haigused ristile.
Võta seda tõsiselt!
Tahan öelda, et võtaksid seda tõsiselt,
et on olemas nii taevas kui põrgu.
Kui tahad saada taevasse, pead andma oma elu Jeesusele.
Ainult Jeesus üksi saab seda teha.
Jeesus ütles Johannese evangeeliumis,
et Ta valmistab meile asemeid.
Ta teeb meile taevas asemeid. Ka sulle, kes sa veel kahtled.
Usk pole midagi keerulist. - Ei.
See on kõigi jaoks täiesti arusaadav, et see on armastussuhte tekitamine.
- Just.
See vägi tuleb ka Temalt. - Jah.
- Me võime olla nõrgad.
Minagi olen nõrk saviastja.
Aga Ta on mind astjana tervendanud
ja ma kogen, et saan sellisena teenida Jumalat.
- Aitäh sulle, Jaakko
ja aitäh, et rääkisid oma loo Jeesuse juurde tulekust.
Oled saanud ja saad veel palju aastaid
rääkida inimestele sellest päästvast väest ja pühadusest,
mis on peidetud Jeesuses.
Seda ma tahan teha, nii elada ja kogeda.
Aga ainult Tema armu ja armastuse kaudu.
- Jumal õnnistagu sind rohkesti koos su naisega!
Aitäh!
Kui soovid toetada Eesti TV7 tööd, helista 900 1777 (Kõne hind 7 euri).
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa